Alibek Buleshyev

Alibek Baxtiyarovich Buleshyev () (1981-yil 9-aprel, Nukus) – qozoq futbolchisi. Qozogʻiston terma jamoasida oʻynagan. Alibek gol urish boʻyicha Yevstafiy Paxlavanidining rekordini yangilab, „Qayrat“ futbol klubi tarixiga kirgan. Milliy chempionatning butun tarixidagi eng yaxshi toʻpurarlaridan biri. Ikki karra Qozogʻiston chempioni (2004, 2007) va Qozogʻiston kubogining ikki karra gʻolibi (2001, 2003). 2019-yilning yanvar oyidan buyon „Aktobe-Yas“ futbol klubida jamoa murabbiyi lavozimida ishlab kelmoqda.

Faoliyati

Klub 
18 yoshli Alibek Buleshyev Qozogʻiston futboli Oliy ligasida 1999-yilda vatani Toldiqoʻrgʻonning „Jetisu“ klubida oʻynay boshlagan. U 14 ta oʻyin oʻtkazib, „Yekibastuz botir“iga qarshi oʻyinda dubl qayd etgan. Ammo jamoa chempionatda sovrindor oʻrinlarga ega chiqa olmagan.

Buleshyev „Qayrat“ jamoasi taklifini qabul qilgan va 2000-yildan 2006-yilgacha Qayratliklar tarkibida toʻp surgan (2001-yildan oddiygina „Qayrat“). Yetti mavsum davomida u chempionatda 156 oʻyin oʻtkazib, 66 gol urishga muvaffaq boʻlgan. 2001-yilda "Qayrat" Qozogʻiston kubogi finalida Astananing „Jenis“ jamoasiga qarshi oʻyinda (3:1) gʻalaba qozongan va Buleshyev gʻalaba toʻpini kiritgan. Alibek FFK tomonidan joriy mavsumda mamlakatning eng yaxshi chap qanot himoyachisi sifatida etirof etilgan. Keyingi Qozogʻiston kubogi 2003-yili finalda "Tobol" ga qarshi oʻyinda (3:1) qoʻlga kiritilgan. Buleshyev esa yana mamlakatning mavsumdagi eng yaxshi chap hujumchisi deb topilgan. Muvaffaqiyatli 2004-yilda klub Qozogʻiston chempioni boʻlgan va kubok finaliga chiqgan. Buleshyev liganing barcha 36 uchrashuvida maydonga tushib, 14 ta gol urgan. Kubok oʻyinlarida 7ta oʻyinda 8ta gol urgan boʻlsa-da, finalda oʻz maydonida „Taraz“ga (0:1) magʻlub boʻlishgan. Ammo Buleshyev yana mamlakatning mavsumdagi eng yaxshi chap qanot himoyachisi sifatida tan olingan. 2005-yilda ular Kubok finalida yana magʻlub boʻlishgan.

2007-yil boshida u rossiyalik murabbiy Vladimir Muxanov boshchiligida kuchayib borayotgan Aqtoʻbe klubi bilan shartnoma imzolagan. Ammo birinchi davraning 16 oʻyinida Buleshyev atigi bitta gol urgan va yozda „Qayrat“ jamoasiga qaytgan.
Buleshyev 2009-yilgi mavsumni viloyatning „Ordabasi“ va „Atirau“ klublari safida harakat qilgan biroq bu jamoalarda uzoq vaqt qolmagan. 2010-yilda u birinchi davrada „Taraz“ safida oʻynagan, keyin esa sportni tark etishini eʼlon qilgan.

Biroq 2011-yilda Buleshyev Birinchi liga klubi Kaskelen Sunkar bilan shartnoma imzolagan. 24 ta oʻyin oʻtkazib, 21 ta gol urishga muvaffaq boʻlgan va klubga birinchi marta Premyer-ligaga chiqishga yordam bergan. Ammo Premyer-ligada mavsum yaxshi oʻtmagan va klub yana Birinchi ligaga tushib ketgan.

2013-yilda murabbiy Serik Abdualiyev taklifiga koʻra Koʻkshetauning Birinchi ligadagi „Oqjetpes“ klubi bilan shartnoma imzolagan. 2014-yilgi mavsumda Buleshyev 26 oʻyin oʻtkazib, 22 gol urgan va bu klubga Premyer-ligaga chiqishga yordam bergan.

2015-yilgi mavsumda Premyer-ligada 29 oʻyin oʻtkazib, 8 gol urishga muvaffaq boʻlgan. 2016-yilgi mavsumda u faoliyati davomida 100 ta gol urishni oʻz oldiga maqsad qilib qoʻygan. 23 uchrashuvda Alibek 6 ta gol urib, 98 ta gol bilan maqsadiga yaqin kelgan. Ammo 2016-yilning sentyabrida „Oqjetpes“ning bir qator muvaffaqiyatsizliklaridan soʻng jamoaning toʻrt nafar faxriysi, jumladan Buleshyev ham klub safidan chetlatilgan. Buleshyev „Ordabasi“ safida oʻynash uchun Chimkentga borgan, biroq u yerda yetarlicha oʻyin amaliyotiga ega boʻlmagan.
2017-yilning iyun oyida murabbiy Vladimir Muxanov klubni tark etganidan keyin Alibek Oqjetpesga qaytgan. 26-iyul kuni u mehmonda „Atirau“ darvozasiga gol urdi va nihoyat, 2017-yil 17-sentyabrda Qarag'andaning „Shaxtyor“ jamoasi bilan oʻyinda Buleshuev jamoa sardori sifatida Qozogʻiston chempionatidagi 100-golini kiritgan. Umuman olganda, u ikkinchi davrada 14 ta oʻyin oʻtkazib, ikkita gol urgan. Ammo „Oqjetpes“ oliy ligada soʻnggi oʻrinni egallab, Birinchi ligaga tushib ketdi.
2018-yil yanvar oyida Buleshyev Sinegorsk bilan yangi shartnoma imzolagan va 4 yil oldingi kabi klubni yana Premyer-ligaga qaytarish vazifasini qoʻygan.
2018-yilning 1-avgustida soʻnggi ikki gʻalabali oʻyinda penaltidan gol urgan Buleshyev 37 yoshida kutilmaganda oʻzining „Oqjetpes“i birinchi ligada ikkita oʻyindan soʻng ishonchli peshqadamlik qilayotgan bir paytda futbolchilik faoliyatini yakunlashga qaror qilgan. Keyinroq futbolchi klub direktori Erlan Botembayev va Kokshetau shahri hokimi Ermek Marjikpayevning jamoa yetakchisi sifatidagi tajribasini yosh futbolchilarga oʻrgatish maqsadida jamoada qolish iltimosiga koʻra futbolchilik faoliyatini yakunlaganini eʼlon qilgan. Uning „Oqjetpes“ klubi esa turnir yakunlanishiga bir tur qolganda muddatidan oldin gʻolib boʻlgan va oliy ligaga qaytishi maʼlum boʻlgan.
2019-yilning yanvar oyidan Alibek Buleshyev „Aktobe-Yas“ jamoasi rahbari etib tayinlangan.

Terma jamoadagi faoliyati 
2002—2004-yillarda Qozogʻiston terma jamoasida oʻynagan, 9 oʻyin oʻtkazgan, ammo gol urishga muvaffaq boʻlmagan. 2015-yilgi mavsumda u oliy ligada „Oqjetpes“ darvozasiga 8 ta gol urgan va bu terma jamoa bosh murabbiyi Yuriy Krasnojan eʼtiborini tortgan.

Manbalar

Havolalar 

 
 

1981-yilda tugʻilganlar
9-aprelda tugʻilganlar
Nukusda tugʻilganlar
Yashayotgan insonlar
Taldiqoʻrgʻan kishilari
Qozogʻistonlik erkak futbolchilar
Futboldagi erkak hujumchilar
Qozogʻiston Premyer-ligasi futbolchilari
Qayrat klubi futbolchilari
Aktobe futbolchilari
Taraz klubi futbolchilari
Oqjetpes klubi futbolchilari
Ordabasi klubi futbolchilari
Jetisu klubi futbolchilari